पाएं अपने शहर की ताज़ा ख़बरें और फ्री ई-पेपरडाउनलोड करें
भाभी की मौत पर गमी में शामिल होने अरड़ावता आई हरियाणा की महिला व उसके बेटे की वापस लौटते समय सड़क हादसे में मौत हो गई। एसएचओ धर्मेंद्र मीणा ने बताया कि अटेला कलां बाढड़ा (दादरी) निवासी मलकेश (38) पत्नी लीलूराम फकीर अपने पीहर अरड़ावता में भाभी की मौत पर मंगलवार को गमी में शामिल होने के लिए बेटे असलम (20) के साथ बाइक पर आई थी।
गमी में शामिल होकर दोनों मां बेटे बाइक से ही वापस अपने गांव जा रहे थे। इस दौरान दोपहर करीब तीन बजे कासनी-पिलोद के बीच सड़क हादसे में दोनों की मौके पर ही मौत हो गई। सूचना मिलने पर पंहुची पुलिस ने शवों को सीएचसी में रखवाकर परिजनों को सूचना दी। हादसे के कारण का अभी पता नहीं लग सका है कि बाइक को किसी वाहन ने टक्कर मारी या बाइक अनियंत्रित होकर डिवाइडर से टकराई।
मौके पर बाइक सड़क के बीच बने डिवाइडर पर पड़ी हुई मिली। पुलिस इसकी जांच पड़ताल कर रही है। पुलिस की प्रारंभिक जांच में किसी अज्ञात वाहन की ओर से टक्कर मारने की बात सामने आ रही है। टक्कर मारने के बाद वाहन चालक फरार हो गया। बाद में किसी दूसरे वाहन चालक ने पुलिस को सूचना दी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn